NARIADENIE KOMISIE (ES) č. 1680/2006
zo 14. novembra 2006,
ktorým sa zrušuje nariadenie (ES) č. 976/2006, ktorým sa prijímajú mimoriadne opatrenia na podporu trhu s bravčovým mäsom v Nemecku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 20 ods. 1 a článok 22 druhý odsek,
keďže:
(1)
Nemecké orgány prijali opatrenia zamerané na zdravie zvierat podľa článkov 9, 10 a 11 smernice Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (2) v dôsledku výskytu ohnísk klasického moru ošípaných v určitých oblastiach produkcie v Nemecku. V nariadení Komisie (ES) č. 976/2006 (3) boli prijaté mimoriadne opatrenia na podporu trhu s bravčovým mäsom v Nemecku.
(2)
Vďaka pokroku v oblasti zdravia zvierat možno mimoriadne opatrenia na podporu trhu ukončiť. Nariadenie (ES) č. 976/2006 by sa preto malo zrušiť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Nariadenie (ES) č. 976/2006 sa týmto zrušuje.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. novembra 2006